Людскы расы

Людскы расы суть популации людей (вида Homo sapiens), споены еднакыма дѣдичныма биологичныма знаками, напримѣр офарблѣньом кожи, формов головы и др. В минулости окремы биологы признавали, же «расы мож назвати подвидами, кедь прияти ку людьом критерий зоологичной систематикы; критериом, дозволяючым поважовати двѣ и веце груп подвидами е находжѣня 75% и высше особ в групѣ, котры суть еднозначно належны ку групѣ.»Bodmer, Cavalli-Sforza, 1976, стр. 698) Але в сучасной таксономии про вид Homo sapiens зробленый выняток и о подвидах ся не уважуе.

Историчны варианты таксономии рас
Найперву класификацию людскых рас подав Карл Линней.Ричард Линн, с. 27.
 Карл Линней, Система природы, 1758Іоганн Ранке, сс. 268-271.
 Америчан — червенава кожа, чорны гладкы волосы, широкы ноздрѣ, бороды майже не мать; слободный, неуступчивый, выдержливый; темперамент холеричный; честуе обычаи;
 Европан — бѣла кожа, свѣтлы габоваты волосы, небовы очи; енергичный, вынаходливый, мать чутя гумору, носить тѣсны шаты; темперамент сангвиничный; честуе законы;
 Азиат — жовтава кожа, темны волосы, кавельовы очи; крутый, любить роскош, скупый; носить бивны шаты; темперамент меланхоличный; честуе сполоченску думку;
 Афричан — чорна гладка кожа, чорны страпаты силны волосы, плоскый нос, товсты гамбы; хытрак, лѣнюх, безучастный; не носить шатя, мастить ся мастями; темперамент флегматичный; нахылный до самоволѣ.
Зоз сучасных генетичных штудий выплывать, же америцка раса е вариантом монголоидной, ай то видко зоз схемы експанзии виду Homo sapiens. Циже класификация Линнея означать три основны (найвекшы) людскы расы, а так то зоставать в силѣ ай доднесь.
 В року 1776 нѣмецкый дохтор Йоганн Фридрих Блуменбах додав ку линнейовскым расам еще едну, малайску, ку котрой належать аборигены тихоокеанскых островох, Марианох, Филипинох, Сундскых островох и Малайского полуострова:
 кавказска (у Линнея — Европан);
 монголска (у Линнея — Азиат);
 негритянска (у Линнея — Афричан);
 америцка (у Линнея — Америчан);
 малайска — барнасто-бронзова кожа, чорны кучерявы густы волосы, округле чоло, доста широкый нос, великый рот, верхна вилиця кус выставать.

Найновшы дефиниции рас
В далшых класификациях в 20. ст. анализовали групы крови, наконець генотипы. Новы методикы дали можность з векшов точностьов выокремити даколько меншых рас. В едной такой методицѣ (Cavalli-Sforza, L. L., P. Menozzi, A. Piazza, 1994)


Мѣшанцѣ
Мѣшане потомство од трьох основных рас мать окремы назвы:
 Метисы — европоидна + монголоидна раса;
 Мулаты — европоидна + негроидна раса;
 Замбо — негроидна + монголоидна раса.
Таке потомство е здорове и плодне, што доказуе, же тоты расы належать до едного биологичного вида. В дакотрых державах мѣшанцѣ суть переважнов частьов обывательства, як, напримѣр, метисы в Салвадору.

Дискредитация понятя расы
Расовы теоретици дѣлили людскы расы на «высшы» и «низшы». В 19-20. ст. расовы теории мали значный вплыв и служили оправданьом колониализму, расовой сегрегации и нацизму. 

Дискредитация понятя расы привела до того, же в модерных теориях усилують ся не хосновати само слово раса, але говорять о розличных фенотипах, або вынаходять иншы термины. Наконець пришло ку спору: ци суть людскы расы вообще? В едном шацованю подане, же в найвекшой мѣрѣ концепцию расы одмѣтують антропологы в США и Канадѣ, в значной мѣрѣ в Польщи и на Кубѣ, умѣрно в Европѣ и найменше ку тому нахыльны в России и Китаю.The Race Concept in Six Regions: Variation Without Consensus. 

Але иншы жерела и факты свѣдчать о тенденцийности такого шацованя. Напримѣр анкетованя польскых антропологох в року 2001 указало, же 75% согласны з тверджѣньом: «В границях вида Homo sapiens суть биологичны расы».Kaszycka, Strzałko. 

Хоть многы америцкы антропологы твердять о неекзистованю рас, в сполочности понятя раса широко признане, выходять фаховы журналы, шпециализованы в расовых штудиях, в США и Великой Британии суть сполоченскы и державны организации, занимаючы ся охранов прав рас; они бы ся барз чудовали, кедь бы ся дознали, же америцкы антропологы поважують, же расы не екзистують. Такы учены жертвують научнов честностьов про «политкоректность».Ричард Линн, сс. 33-34.  

Жерела и одказы
 Bodmer, W. F. and Cavalli-Sforza, L. L. (1976). Genetics, Evolution and Man. San Francisco: Freeman. 
 Cavalli-Sforza, L. L., P. Menozzi, A. Piazza. The History and Geography of Human Genes. Princeton University Press, Princeton. 1994.  
 Kaszycka, K. A., and Strzalko, J. (2003). Race — still an issue for physical anthropology? Results of Polish studies seen in the light of the U. S. findings. American Anthropologist, 105, 114-122. 
 Richard Lynn. Race Differences in Intelligence: An Evolutionary Analysis. Washington Summit Publishers, 2006. ; 2-е выданя — там же, 2015. 
 Ричард Линн. Расовые различия в интеллекте. Эволюционный анализ. Москва: Профит Стайл, 2010. 304 с.  
 Ричард Линн. Расы. Народы. Интеллект. (Веб-копия книгы Расовые различия в интеллекте. Эволюционный анализ. 
 Проф. Іоганн Ранке. Физическія различія человѣческихъ расъ. С.-Петербургъ, 1902. 388 с. (переклад з 2. тома монографии Der Mensch, 1882) 
 The Race Concept in Six Regions: Variation Without Consensus. //Collegium antropologicum, Vol.28 No.2 Prosinac 2004.

 Референции 

Катеґорія:Людскы расы